
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 141 

3 Ιουνίου 2011 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη ως αναδασωτέας ιδιωτικού δάσους, εμβαδού 


8τ.μ. στη θέση «Μονοσύρια» Τοπικής Κοινότητας 
Σιαννών, Δημοτικής Ενότητας Αταβύρου, Δήμου 

Ρόδου, Νήσου Ρόδου, Νομού Δωδεκανήσου. 1 

Καθορισμός ορίων αιγιαλού, παραλίας στη θέση 
«Βουρνή», νήσου Τήνου. 2 


ΑΠΟΦΑΣΕΙ Σ 

Αριθμ. 628 (1) 


Κήρυξη ως αναδασωτέας ιδιωτικού δάσους, εμβαδού 
8τ.μ. στη θέση «Μονοσύρια» Τοπικής Κοινότητας Σι¬ 
αννών, Δημοτικής Ενότητας Αταβύρου, Δήμου Ρόδου, 
Νήσου Ρόδου, Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 6 του Ν. 3200/1955 περί 
διοικητικής αποκέντρωσης, όπως τροποποιήθηκε και 
συμπληρώθηκε μεταγενέστερα με το Ν.Δ. 532/1970. 

2. Τις διατάξεις του Ν. 3852/2010 «Νέα Αρχιτεκτονική 
της Αυτ/σης και της Αποκεντρωμένης Διοίκησης-Πρό- 
νραμμα Καλλικράτης» και το Π.Δ. 143/2010 «Οργανισμός 
της Αποκεντρωμένης Διοίκησης Αιγαίου». 

3. Τις διατάξεις των άρθρων 24 παρ.1 και 117 παρ. 3 
του Συντάγματος. 

4. Τις διατάξεις των άρθρων 37, 38 και 41 του Ν. 998/79 
«Περί προστασίας των Δασών κ.λ.π.» όπως ισχύει. 

5. Τις εγκύκλιες διαταγές του Υπουργείου Γεωργίας: 
α) 160417/1180/8-7-80 και β) 182447/3049/24-9-80. 

6. Τις διατάξεις του άρθρου 120 του Ν. 1892/1990 


7. Τ ις διατάξεις του άρθρου 1 παρ.15 του Ν. 3208/2003 
«Περί προστασίας δασικών οικοσυστημάτων κ.τ.λ.». 

8. Την αρ. πρωτ. ΔΥ/20-08-2010 έκθεση αυτοψίας και 
πρόταση της Δασοπόνου Καραναστάση Αγγελικής με 
την οποία προτείνεται η κήρυξη της έκτασης που ανα- 
φέρεται στο θέμα ως αναδασωτέας. 

9. Την αρ.πρωτ. 4632/07-12-2010 εισήγηση της Διεύθυν¬ 
σης Δασών Δωδ/νήσου για κήρυξη της εν λόγω έκτασης 
ως αναδασωτέας, διότι καταστράφηκε από εκχέρσωση 
αποφασίζουμε: 

Κηρύσσουμε ως αναδασωτέο, με σκοπό την προστα¬ 
σία των εδαφών, του δασικού περιβάλλοντος και την 
αποκατάσταση της βλάστησης, με φυσική αναγέννηση ή 
τεχνητή αναδάσωση, για να αποκλεισθεί η χρήση του για 
κάθε άλλο σκοπό, το ιδιωτικό δάσος, που καταστράφηκε 
από εκχέρσωση και παράνομη αλλαγή χρήσης, εμβαδού 
8 τ.μ., υπό στοιχεία (ζ',η,θ,θ',ι,7,ζ'), όπως απεικονίζονται 
στο από 2-07-2010 συνημμένο τοπογραφικό διάγραμμα 
κλίμακας 1:500 το οποίο αποτελεί αναπόσπαστο μέρος 
της παρούσας. Η ανωτέρω έκταση αποτελεί τμήμα της 
ιδιωτικής Κ.Μ. 3318 γαιών Σιαννών, βρίσκεται στη θέση 
«Μονοσύρια» Τοπικής Κοινότητας Σιαννών, Δημοτικής 
Ενότητας Αταβύρου, Δήμου Ρόδου, Νήσου Ρόδου, Νομού 
Δωδεκανήσου και έχει όρια ως εξής: 

Ανατολικά: Με δάσος τραχείας πεύκης και αναδασω¬ 
τέα έκταση. 

Δυτικά: Με αυθαίρετο κτίσμα εμβαδού 148 τ.μ., εντός 
αναδασωτέας έκτασης. 

Βόρεια: Με αναδασωτέα έκταση. 

Νότια: Με αναδασωτέα έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 25 Μαρτίου 2011 

Ο Γενικός Γραμματέας Αποκεντρωμένης Διοίκησης 
ΦΩΤΗΣ ΧΑΤΖΗΜΙΧΑΛΗΣ 













ΤΟΠΟΓΡΑΦΙΚΟ ΔΙΑΓΡΑΜΜΑ ΑΝΕΓΕΡΣΗΣ ΑΥΘΑΙΡΕΤΗΣ ΚΑΤΑΣΚΕΥΗΣ ΕΝΤΟΣ ΑΝΑΔΑΣΩΤΕΑΣ ΕΚΤΑΣΗΣ 
ΣΤΗ ΘΕΣΗ "ΜΟΝΟΣΥΡΙΑ" Δ.Δ. ΣΙΑΝΝΩΝ, ΔΗΜΟΤΙΚΗ ΕΝΟΤΗΤΑ ΑΤΑΒΥΡΟΥ, ΔΗΜΟΥ ΡΟΔΟΥ, ΝΗΣΟΥ ΡΟΔΟΥ 

Ανήκει στηναρ.ττρ. 6&/25-5-Η ίιήρο^Λ5.οΛ<&.ΐΒο Γ«·Γρ. 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 83 % 

Αριθμ. 5199 (2) 

Καθορισμός ορίων αιγιαλού, παραλίας στη θέση 
«Βουρνή», νήσου Τήνου. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη 

1. Τις διατάξεις του Ν. 2971/2001 (ΦΕΚ 285/τ.Α/19-12-2001) 
«περί αιγιαλού και παραλίας». 

2. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

3. Τις διατάξεις του 3200/55 «περί διοικητική απο¬ 
κέντρωσης», όπως αυτές τροποποιήθηκαν και ισχύουν 
σήμερα με τα Ν.Δ. 532/1970, Β.Δ. 704/1970, Β.Δ. 705/1970, 
Β.Δ. 192/1972, Π.Δ. 71/1984, Π.Δ. 347/1986, Ν. 2026/1992 και 
Π.Δ. 97/1993. 

4. Τις διατάξεις του άρθρου 19 παραγρ. 5 Ν. 2344/1995, 
του άρθρου 52 παρ. 6 Ν. 2218/1994, του άρθρου 4 παρ. 7 
του Ν. 2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συν¬ 
δυασμό με αυτές του άρθρου 14 παρ. 2 του Ν. 2399/96 
με τις οποίες προβλέπεται η κατάργηση των θέσεων 
των Περ/κών Δ/ντών, οι αρμοδιότητες πλέον του οποίου 
περιήλθαν στο Γενικό Γραμματέα της Περιφέρειας και 
ασκούνται από τον αναπληρωτή Περ/κό Δ/ντή. 

5. Τις διατάξεις του τετάρτου εδαφίου της παρ. 2 
του άρθρου 1 και της παρ. 6 του ιδίου άρθρου του 
Ν. 2503/97 «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις» (ΦΕΚ 107/Α), σύμφωνα με τις οποίες 
οι Περιφερειακές Υπηρεσίες του Υπουργείου Οικονο¬ 
μικών, που συγκροτούσαν την Περιφερειακή Διοίκηση 
του Νομού ή της Νομαρχίας, δεν υπήχθησαν στην ενιαία 
οργανική μονάδα της Περιφέρειας, ούτε καταργήθηκαν 
αλλά αποτελούν από 1-9-1997, Υπηρεσίες του Υπουρ¬ 
γείου Οικονομικών. 

6. Το υπ’ αριθμ. 28979/31-7-1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γ ενικού Γ ραμματέα της Περιφέρειας σε θέματα 
Υπηρεσιών του Υπουργείου Οικονομικών, μεταφέρονται 
από 1-9-1997 στον Υπουργό Οικονομικών. 

7. Τον Ν. 3220/2004, «Μέτρα αναπτυξιακής και κοινω¬ 
νικής πολιτικής-αντικειμενοποίηση του φορολογικού 
ελέγχου κ.α διατάξεις (ΦΕΚ 15/Α/28-1-2004). 

8. Τη με αριθμό 1030067/296/Α006/7-4-2004, εγκύκλιο, 
της Δ/νσης Οργάνωσης του Υπουργείου Οικονομίας και 
Οικονομικών. 

9. Την υπ’ αριθμ. 1551/117-3-2011 απόφαση του Γενικού 
Γραμματέα της Αποκεντρωμένης Διοίκησης Αιγαίου 
(ΦΕΚ 483/Β/29.3.2011) περί παροχής εξουσιοδότησης 
υπογραφής πράξεων και εγγράφων «Με εντολή Γενι¬ 
κού Γ ραμματέα» στον Προϊστάμενο της Γ ενικής Δ/νσης 
Εσωτερικής Λειτουργίας της Αποκεντρωμένης Διοίκη¬ 
σης Αιγαίου και στους Προϊσταμένους των οργανικών 
μονάδων αυτής. 

10. Την 1063649/790/Α0006/03-08-2004 απόφαση του 
Υπουργού Οικονομίας και Οικονομικών «Καταγραφή - Διοι¬ 
κητική κωδικοποίηση των αρμοδιοτήτων σε θέματα Υπη¬ 
ρεσιών του Υπουργείου Οικονομίας και Οικονομικών που 
περιέρχονται στους Γ ενικούς Γ ραμματείς Περιφερειών». 

11. Τις διατάξεις της παρ. 2 του άρθρου 6, του άρθρου 
280 και τις διατάξεις της παρ. III του άρθρου 186 του 
Ν. 3852/2010 «Νέα Αρχιτεκτονική της Αυτοδιοίκησης και 


της Αποκεντρωμένης Διοίκησης - Πρόγραμμα Καλλικρά¬ 
της» (Α' 87) σύμφωνα με την οποία οι αρμοδιότητες των 
Περιφερειών του άρθ. 3 θα ασκούνται από τις Αποκε¬ 
ντρωμένες Διοικήσεις κατά περίπτωση. 

12. Το υπ’ αριθμ. πρωτ. Δ6Α1022671/ΕΞ/10-02-2011 έγ¬ 
γραφο της Γενικής Γραμματείας Φορολογικών και Τε- 
λωνιακών Θεμάτων του Υπουργείου Οικονομικών περί 
«Αρμοδιότητας Υπογραφής». 

13. Την υπ’ αριθμόν 562/2005 Γνωμοδότηση του Νομι¬ 
κού Συμβουλίου του Κράτους σχετικά με την διάταξη 
του άρθρου 5 παρ. 5 εδ. γ’ του Ν. 2971/2001. 

14. Την από 9-11-2009 έκθεση επιτροπής καθορισμού 
των ορίων αιγιαλού, παραλίας, στην περιοχή «Βουρνή», 
νήσου Τήνου και το από Ιούνιο του 2009 τοπογραφικό, 
υψομετρικό και κτηματολογικό διάγραμμα, εξαρτημέ¬ 
νο από το κρατικό δίκτυο (ΕΓΣΑ 87), κλίμακας 1:500, 
το οποίο συντάχθηκε από τον Τοπογράφο Μηχανικό, 
Βασίλειο Γκούφα, σε μία πινακίδα, ελέγχθηκε για την 
ακρίβεια της αποτύπωσης στις 9-11-2009 από τον Θε¬ 
όδωρο Κιουπίδη, Τεχνολόγο Τοπογράφο Μηχανικό της 
Κτηματικής Υπηρεσίας Ν. Κυκλάδων και θεωρήθηκε από 
την Γεωργία Γιαντσελίδου, Προϊσταμένη της Κτηματικής 
Υπηρεσίας Ν. Κυκλάδων, την ίδια ημερομηνία. 

15. Το με αριθμό 544.5/203/11/15-3-2011 έγγραφο του 
Γ ενικού Επιτελείου Ναυτικού, αποφασίζουμε: 

Επικυρώνουμε την από 9-11-2009 έκθεση της κατά 
το άρθρο 3 του Ν. 2971/2001 αρμόδιας επιτροπής για 
τη χάραξη των ορίων αιγιαλού και παραλίας στη θέση 
«Βουρνή», νήσου Τήνου, καθώς επίσης και το από Ιούνιο 
του 2009 τοπογραφικό, υψομετρικό και κτηματολογικό 
διάγραμμα, εξαρτημένο από το κρατικό δίκτυο (ΕΓΣΑ 
87), κλίμακας 1:500, το οποίο συντάχθηκε από τον Το¬ 
πογράφο Μηχανικό, Βασίλειο Γκούφα, σε μία πινακί¬ 
δα, ελέγχθηκε ως προς την ακρίβεια της αποτύπωσης 
στις 9-11-2009, από τον Θεόδωρο Κιουπίδη, Τεχνολόγο 
Τοπογράφο Μηχανικό της Κτηματικής Υπηρεσίας Ν. 
Κυκλάδων και θεωρήθηκε την ίδια ημερομηνία από την 
Γ εωργία Γ ιαντσελίδου, Προϊσταμένη της Κτηματικής 
Υπηρεσίας Ν. Κυκλάδων. 

Στο τοπογραφικό αυτό διάγραμμα: 

1. Καθορίζουμε τη οριογραμμή του αιγιαλού με κόκ¬ 

κινη συνεχή πολυγωνική γραμμή, με στοιχεία Α1, Α2, 
Α3.Α26, Α27, Α28. 

2. Καθορίζουμε την οριογραμμή της παραλίας με κί¬ 

τρινη συνεχή πολυγωνική γραμμή και στοιχεία Π1, Π2, 
Π3.Π26, Π27, Π28. 

Αποφαινόμαστε ότι δεν υφίσταται παλαιός αιγιαλός. 

Η ζώνη παραλίας έχει πλάτος 10μ. διότι διαφορετικά 
δεν εξυπηρετούνται οι σκοποί του άρθρου 1 παρ. 2 του 
Ν. 2971/2001. 

Δεν εξαιρούνται τα κτίσματα (τμήμα κατοικίας, περι¬ 
φράξεις, ξερολιθιές, κλίμακα), που βρίσκονται στη ζώνη 
παραλίας. 

Στη ζώνη του αιγιαλού υπάρχουν ξερολιθιές, σκάλες 
και μόλος. 

Η παρούσα απόφαση με την έκθεση της επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Ερμούπολη, 13 Μαΐου 2011 

Με εντολή Γ ενικού Γ ραμματέα 
Αποκεντρωμένης Διοίκησης 
Η Γ ενική Διευθύντρια 
ΒΑΣΙΛΙΚΗ ΜΠΑΛΑΣΚΑ 

ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(ΑΡΘΡΟ 3 Ν. 2971/19-12-2001) 

Για τον καθορισμό των ορίων του αιγιαλού που γίνεται 
για πρώτη φορά στη θέση «Βουρνή», νήσου Τήνου 

Στη Τήνο, σήμερα 9-11-2009, οι υπογεγραμμένοι: 

1. ΓΕΩΡΓΙΑ ΓΙΑΝΤΣΕΛΙΔΟΥ, Προϊσταμένη» της Κτημα¬ 
τικής Υπηρεσίας του Νομού Κυκλάδων, ως πρόεδρος, 

2. ΘΕΟΔΩΡΟΣ ΚΙΟΥΠΙΔΗΣ, Τεχνολόγος Τοπογράφος 
Μηχανικός ως μέλος, 

3. ΣΤΕΦΑΝΗΣ ΙΩΑΝΝΗΣ, Λιμενάρχης Τήνου, ως μέ¬ 
λος, Γραμματέας της επιτροπής είναι η Ψιλλοπούλου 
Αγγελική, υπάλληλος της Κτηματικής Υπηρεσίας Ν. 
Κυκλάδων. 

Τα μέλη της Επιτροπής: 

4. ΔΗΜΗΤΡΙΟΣ ΜΠΟΥΝΤΟΥΡΗΣ, Διευθυντής της Δι¬ 
εύθυνσης Πολεοδομίας Νομαρχιακής Αυτοδιοίκησης 
Ν. Κυκλάδων και 

5. ΠΟΛΥΚΑΡΠΟΣ ΠΟΛΥΧΡΟΝΑΚΗΣ, Διευθυντής Χω¬ 
ροταξίας και Περιβάλλοντος της Γ ενικής Γ ραμματείας 
Περιφέρειας Ν. Κυκλάδων αν και προσκλήθηκαν με την 
με αριθ. οικ. 2694/6-11-2009 πρόσκληση της προέδρου, 
δεν παρευρέθησαν, αποτελούντες την επιτροπή καθο¬ 
ρισμού των ορίων του αιγιαλού δυνάμει του άρθρου 3 
του Ν. 2971/19-12-2001, σε συνδυασμό με την με αριθ. 
οικ. 345/345/12-1-2009 απόφαση του Γ ενικού Γ ραμματέα 
Περιφέρειας Ν. Αιγαίου, μεταβήκαμε επί τόπου στην 
προαναφερθείσα περιοχή και 

Λαβόντες υπ’ όψη 

1. Την από 9-10-2009 αίτηση καθορισμού του Γκού- 
φα Βασιλείου των ορίων του αιγιαλού στην εν λόγω 
θέση. 

2. Το από Ιούνιο του 2009 τοπογραφικό, υψομετρι¬ 
κό και κτηματολογικό διάγραμμα, εξαρτημένο από το 
κρατικό δίκτυο (ΕΓΣΑ 87) το οποίο συντάχθηκε από τον 
Γκούφα Βασίλειο τοπογράφο μηχανικό σε μία πινακίδα, 
σε κλίμακα 1:500, ελέγχθηκε επιτόπου για την ακρίβεια 
της αποτύπωσης την 9-11-2009 από τον Θεόδωρο Κιου- 
πίδη, Τεχνολόγο Τοπογράφο Μηχανικό της Κτηματικής 
Υπηρεσίας Ν. Κυκλάδων και θεωρήθηκε την ίδια ημερο¬ 
μηνία από την Γεωργία Παντσελίδου, Προϊσταμένη της 
Κτηματικής Υπηρεσίας Ν. Κυκλάδων. 

3. Τις διατάξεις του Ν. 2971/2001 «Αιγιαλός, παρα¬ 
λία και άλλες διατάξεις» όπως αυτός ισχύει, και τον 
Ν. 1337/83 καθώς και την προς αυτόν σχετική Δικαστη¬ 
ριακή και Διοικητική Νομολογία. 

4. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 


ξηρός καθώς και τα στοιχεία που προβλέπονται από 
το άρθρο 9 του Ν. 2971/2001 και ειδικότερα: 

1) Πρόκειται για βραχώδη πρανή κολπίσκου στο μυχό 
του οποίου σχηματίζεται αμμώδης ακτή μήκους περί¬ 
που 100 μ. 

2) Της ακτής συνέχονται εκτάσεις λοφώδεις με τυπική 
κυκλαδίτικη βλάστηση (σχοινά κ.λ.π), εκτός σχεδίου και 
αδόμητες. Στα δύο άκρα της αμμώδους ακτής (ΒΔ και 
ΝΑ) καταλήγουν ρέματα. 

3) Η περιοχή προστατεύεται από τους ανέμους όλων 
σχεδόν των διευθύνσεων εκτός από νότιους. Δεν έχει 
ανάπτυγμα πελάγους και η επίδραση του κυματισμού 
δεν είναι ιδιαίτερα έντονη. 

4) Ο πυθμένας είναι αμμώδης, ομαλός και αβαθής. 

6) Δεν υφίσταται κτηματολόγιο. 

8) Δεν υπάρχουν παράκτιοι φυσικοί πόροι. 

9) Δεν υπάρχουν ευπαθή οικοσυστήματα και προστα- 
τευόμενες περιοχές. 

10) Υπάρχει το ΦΕΚ 160/Δ/2003 που αφορά τις χωρο¬ 
ταξικές κατευθύνσεις και χρήσεις γης. 

10) Δεν υπάρχουν γνωστά και καταγεγραμμένα δημό¬ 
σια κτήματα, στην περιοχή, αποφασίζουμε: 

1. Καθορίζουμε επί του ανωτέρω τοπογραφικού δια¬ 
γράμματος: 

α) Την οριογραμμή του αιγιαλού με κόκκινη συνεχή 

πολυγωνική γραμμή και στοιχεία Α1, Α2, Α3.Α26, 

Α27, Α28. 

β) Την οριογραμμή της παραλίας με κίτρινη συνεχή 

πολυγωνική γραμμή και στοιχεία Π1, Π2, Π3.Π26, 

Π27, Π28. 

Αποφαινόμαστε, ότι δεν υφίσταται παλαιός αιγια- 
λός. 

2. Η ζώνη παραλίας έχει πλάτος 10 μ. διότι διαφορε¬ 
τικά δεν εξυπηρετούνται οι σκοποί του άρθρου 1 παρ. 
2 του Ν. 2971/2001. 

3. Δεν εξαιρούνται τα κτίσματα (τμήμα κατοικίας, 
περιφράξεις, ξερολιθιές, κλίμακα), που βρίσκονται στη 
ζώνη παραλίας. 

4. Στη ζώνη του αιγιαλού υπάρχουν ξερολιθιές και 
σκάλες και μόλος. 

Η Επιτροπή 
Η Πρόεδρος 

ΓΕΩΡΓΙΑ ΓΙΑΝΤΣΕΛΙΔΟΥ 
Τα Μέλη 

ΘΕΟΔΩΡΟΣ ΚΙΟΥΠΙΔΗΣ 
ΙΩΑΝΝΗΣ ΣΤΕΦΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση,κατά ποσοστό 37 % 

